# **Ffeithiau Allweddol a Thelerau ac Amodau i fyfyrwyr sy’n derbyn Cynigion Cyrsiau**

## **(Ceisiadau ar gyfer Cyrsiau Masnachfraint Prifysgol Metropolitan Caerdydd)**

Mae’r ddogfen hon yn cynnwys gwybodaeth bwysig ynghyd â thelerau ac amodau sy’n gysylltiedig â’r cynnig a waned i chi gan Goleg Gŵyr Abertawe. Gwnewch yn siŵr eich bod wedi darllen a deall y wybodaeth bwysig ganlynol:

## **Costau:**

## **Ffioedd Dysgu a Benthyciadau Myfyrwyr**

Y Ffioedd Dysgu ar gyfer y cwrs yw **£9000 (llawn amser).** Trwy dderbyn y cynnig hwn a chofrestru ar y cwrs, rydych yn cytuno i dalu’r ffi hon ar gyfer pob blwyddyn o’ch cwrs. Gall myfyrwyr y DU wneud cais am fenthyciad i dalu am ffioedd dysgu. (Cofiwch fod meini prawf cymhwystra yn berthnasol i ddinasyddion nad ydynt o’r DU). Ar gyfer myfyrwyr sy’n hanu o Gymru, darllennwch [Ganllawiau Cyllid AU Coleg Gŵyr Abertawe](https://www.gcs.ac.uk/cy/about-college-financial/fees/gwybodaeth-am-gyllid-myfyrwyr-ar-gyfer-y-flwyddyn-academaidd) cyn mynd ati i wneud cais am gyllid.

## **Rhan-amser**

**Ffioedd rhan-amser yw £2625**

**Y ffi ar gyfer pob microgymhwyster yw £660**  
  
Nid oes modd derbyn benthyciadau myfyrwyr ar gyfer microgymwysterau, ond efallai y bydd cyllid ar gael ar gyfer unigolion sy’n byw neu’n gweithio yn Abertawe

Mae’r trefniadau ar gyfer benthyciadau myfyrwyr yn amrywio o ranbarth i ranbarth:

[Ar gyfer myfyrwyr sy’n hanu o Gymru](https://www.cyllidmyfyrwyrcymru.co.uk/)

[Ar gyfer myfyrwyr sy’n hanu o Loegr](https://www.gov.uk/student-finance)

[Ar gyfer myfyrwyr sy’n hanu o’r Alban](http://www.saas.gov.uk)

[Ar gyfer myfyrwyr sy’n hanu o Ogledd Iwerddon](http://www.studentfinanceni.co.uk)

Bydd angen i chi ddewis **Prifysgol Metropolitan Caerdydd** fel y darparwr pan fyddwch yn gwneud cais am eich benthyciad myfyriwr a bydd angen i chi ddewis y ffi dysgu gywir (gweler uchod), waeth ble rydych chi'n byw. Os nad ydych yn gwneud cais am ffioedd dysgu a/neu grant ffioedd dysgu, mi fyddwch yn derbyn anfoneb gan y Coleg am y ffioedd dysgu llawn. Mae bwrsari’r Coleg (gweler gwybodaeth amdano isod), yn cael ei ddyfarni gan Goleg Gŵyr Abertawe. Ni fydd y bwrsari yn lleihau eich ffioedd dysgu.

## **Os Oes Angen Ichi Dynnu’n Ôl O’ch Cwrs**

Byddwch yn gymwys i gael ffioedd dysgu am bob tymor yr ydych wedi eich cofrestri gyda ni. Rhaid ichi roi gwybod i ni yn syth os ydych yn bwriadu tynnu’n ôl o’ch cwrs. Gwneir taliadau ffioedd dysgu gan Gyllid Myfyrwyr mewn tri rhandaliad: 25% yn nhymor 1; 25% yn nhymor 2 a’r 50 % sy’n weddill yn nhymor 3. Os ydych am dynnu’n ôl o’ch cwrs hanner ffordd drwy’r tymor, fe fyddwch yn atebol am ffi gyfan y tymor hwnnw. Ni fydd Cyllid Myfyrwyr yn talu unrhyw fenthyciad ffioedd ar ôl i chi dynnu’n ôl.

## **Bwrsari Coleg Gŵyr Abertawe**

Mae’r Coleg yn cynnig [**Bwrsari**](https://www.gcs.ac.uk/cy/about-college-financial/fees/y-meini-prawf-ar-broses-ar-gyfer-derbyn-bwrsari-au-cyrsiau-au-amser)ar gyfer pob blwyddyn i fyfyrwyr AU sy’n astudio rhaglen freiniol neu raglen sydd wedi’i ddilysu gan Sefydliad Addysg Uwch (Prifysgol). Mae'r meini prawf yn berthnasol.

## **Costau Ychwanegol Cyrsiau**

Mi fydd rhai cyrsiau yn cynnwys costau ychwanegol felly mae angen ichi fod yn ymwybodol o hyn cyn derbyn y cynnig hwn. Gweler gwybodaeth am gostau ychwanegol cyrsiau isod:

***[BA Addysg, ADY ac Iechyd Meddwl](https://www.gcs.ac.uk/cy/full-time-part-time-he-course/ba-addysg-ady-ac-iechyd-meddwl)***

[**Microgymhwyster mewn Anghenion Dysgu Ychwanegol ac Ymarfer Cynhwysol ar gyfer Diwydiant**](https://www.gcs.ac.uk/cy/part-time-he-course/microgymhwyster-mewn-anghenion-dysgu-ychwanegol-ac-ymarfer-cynhwysol-ar-gyfer)

[**Microgymhwyster mewn Ymarfer sy’n Ystyriol o Drawma ar gyfer Diwydiant**](https://www.gcs.ac.uk/cy/part-time-he-course/microgymhwyster-mewn-ymarfer-sy%E2%80%99n-ystyriol-o-drawma-ar-gyfer-diwydiant)

## **Y Cymhwyster Byddwch yn ei Astudio a’r Dyfarniad**

Bydd y cymhwyster yn cael ei ddyfarnu gan Brifysgol Metropolitan Caerdydd.

## **Cyfrifoldebau’r Coleg a’r Brifysgol:**

Wrth gychwyn y cwrs, bydd gofyn ichi gofrestru gyda Choleg Gŵyr Abertawe a Prifysgol Metropolitan Caerdydd.

## **Polisïau Academaidd gan gynnwys Apeliadau, Camymddwyn a Chwynion (Prifysgol Metropolitan Caerdydd)**

Mae'r holl bolisïau academaidd yn rhai Prifysgol Metropolitan Caerdydd. Mae'r rhain yn cynnwys [rheoliadau ar gyfer cyrsiau a addysgir.](https://www.cardiffmet.ac.uk/registry/academichandbook/Pages/Ah1_07.aspx) [Mae’r gweithdrefnau cwynion ac apeliadau academaidd](https://www.cardiffmet.ac.uk/registry/academichandbook/Pages/Ah1_07.aspx). Ni all myfyrwyr wneud apêl academaidd o dan bolisïau Coleg Gŵyr Abertawe gan fod dyfarnu'r cymhwyster a'r holl reoliadau perthnasol yn rhai Prifysgol Metropolitan Caerdydd.

## **Addysgu a Chyfrifoldebau Dydd i Ddydd, gan gynnwys Cwynion ac Apeliadau Anacademaidd**

Coleg Gwyr Abertawe fydd yn gyfrifol am addysgu a’r cyfrifoldebau dydd i ddydd, ac eithrio unrhyw fodiwlau a ddarperir ar gampws Prifysgol Metropolitan Caerdydd. Mi fydd cwynion ac apeliadau sy’n ymwneud â materion anacademaidd fel arfer yn cael eu trin dan [Weithdrefn Gwyno Coleg Gŵyr Abertawe.](https://www.gcs.ac.uk/cy/policies-and-procedures) Os nad ydych yn fodlon gyda chanlyniad eich ymholiad, gallwch alw i ddefnyddio [Polisi Cwynion Myfyrwyr Prifysgol Metropolitan Caerdydd](https://www.cardiffmet.ac.uk/registry/Pages/Complaints.aspx) .

## **Cod Ymddygiad a Gweithdrefnau Disgyblu Myfyrwyr**

Wrth ichi gofrestru gyda’r Coleg a chyda Prifysgol Metropolitan Caerdydd , fe fyddwch yn cytuno i gydymffurfio â chodau ymddygiad y ddau sefydliad. Os na fyddwch yn gwneud hyn, efallai y bydd camau disgyblu’n cael eu gweithredu yn eich erbyn. Ymgyfarwyddwch â'r canlynol os gwelwch yn dda [God Ymddygiad Coleg Gŵyr Abertawe](https://www.gcs.ac.uk/cy/policies-and-procedures). Mae [Cod Ymddygiad Myfyrwyr Prifysgol Metropolitan Caerdydd](https://www.cardiffmet.ac.uk/study/studentservices/Pages/Student-Handbook.aspx), Mae [Gweithdrefn Disgyblu Myfyrwyr Coleg Gŵyr Abertawe](https://www.gcs.ac.uk/sites/default/files/Gweithdrefn%20Disgyblu%20Myfyrwyr%20%28Student%20Disciplinary%20Procedure%29%202022-24.pdf) [,](https://www.gcs.ac.uk/sites/default/files/Gweithdrefn%20Disgyblu%20Myfyrwyr%20%28Student%20Disciplinary%20Procedure%29%202022-24.pdf) Mae [Polisi Disgyblu Myfyrwyr Prifysgol Metropolitan Caerdydd](https://www.cardiffmet.ac.uk/registry/academichandbook/Pages/Ah1_09.aspx). (Camymddwyn Anacademaidd).

## **Cyrsiau sy’n Destun Dilysu**

Rhaid i gyrsiau a hysbysebir fel rhai sy’n destun dilysu fynd drwy broses gymeradwyo Prifysgol Metropolitan Caerdydd , cyn y gellir eu cyflwyno gan Goleg Gwyr Abertawe. Er ei bod hi’n anhebygol, mae’n bosibl na fydd y cwrs yn cael ei gymeradwyo. Os bydd hyn yn digwydd, mi fydd y Coleg yn cynnig lle i chi ar gwrs gwahanol neu’n gweithio gyda chi i ddod o hyd i gwrs gwahanol a gyflwynir gan ddarparwr arall. Mewn rhai achosion, bydd Teitlau’r Cyrsiau yn cael eu newid ynghyd â Newidiadau i’r Modiwlau, gweler gwybodaeth am hyn isod.

## **Teitl y Cwrs, Math y Cymhwyster neu Newidiadau i’r Modiwlau**

Mi fydd y Coleg yn rhoi gwybod ichi am unrhyw newidiadau neu ddarpar newidiadau i’r cwrs rydych wedi gwneud cais amdano, gan gynnwys pethau megis teitl eich cwrs, newidiadau i fodiwlau’r cymhwyster, ac yn y blaen. Os yw ymgeisydd yn penderfynu tynnu ei gais yn ôl o ganlyniad i unrhyw newidiadau a gafodd ei hysbysu amdanynt ar ôl cyflwyno ei gais, mi fydd y Coleg yn gweithio gydag ef/hi i ddod o hyd i gwrs arall gyda’r Coleg/darparwr arall.

## **Canslo Cwrs**

Er bydd y Coleg yn gwneud pob ymdrech i sicrhau bod y cwrs rydych wedi gwneud cais amdano yn mynd yn ei flaen, mae gan bob cwrs isafswm o gofrestriadau er mwyn gallu sicrhau ei fod yn gallu gweithredu’n hyfyw. Os na fydd y gofynion hyn yn cael eu diwallu, efallai bydd yn rhaid i’r Coleg neu Prifysgol Metropolitan Caerdydd ganslo’r cwrs. Os bydd yn rhaid gwneud hyn, bydd y Coleg yn cynnig lle i chi ar gwrs gwahanol neu’n gweithio gyda chi i ddod o hyd i gwrs arall gyda darparwr arall.

## **Gwybodaeth Arall:**

## **Graddio**

Mae mynychu unrhyw ddigwyddiadau graddio a seremonïau yn ddewisol, a ni fydd yn rhaid ichi fynychu digwyddiadau o’r fath er mwyn derbyn eich cymhwyster. Byddwch yn derbyn gwahoddiad i Seremonïau Graddio Prifysgol Metropolitan Caerdydd a Choleg Gŵyr Abertawe. (Ni fydd myfyrwyr sy’n astudio microgymwysetrau yn medru Graddio)

## **Dyled Academaidd**

Os ydych chi’n methu â thalu ffioedd dysgu eich cwrs, gall Goleg Gŵyr Abertae neu Prifysgol Metropolitan Caerdydd ddal eich tystysgrif yn ôl nes eu bod wedi eu talu’n llawn.